Maca Akli ulamek yeṣber, yebda yettmekti-d temẓi-s, yemmekta-d lḥif d lmizirya i yesɛeddad imawlan-is, d watmaten-is  Ttruḥun kessen akken, beṭṭun ciṭ nni n teḥbult n weɣrum i yasen-tegga yemma-tsen, ma ulac ttɣeẓẓen bibṛas, gemmren-d felgu d lḥeswa, ssekfalen-d taẓudla Mmuggren llaẓ am nitni am medden di tallit-nni Akken i ddurin leṛfuf i tmeddelwit, i usemmiḍ d ideflawen asmi cerken ɣer wiyaḍ. Tella-d tegmat, temmed mi iṛuḥ Wakli ɣer Fransa, d atmaten-is i ibedden i yimawlannsen imɣaren. ɛawnen Akli di lebni n wexxam, ɛawnen-t di zzwaǧ. Yecfa-d akk i waya akken yecfa diɣen: atmaten-is ur ǧǧin ara tameṭṭut-is di lḥif ayen akk yella akkin i yill Agrakal Maca, ur iban ara amek, asmi meqqrit warraw-is qqlen d irgazen qqlen ur ttemlaɛin ara d leɛmum-nsen: atmaten-is ɛzizen. Amek ass-a ara yeg tameɣra, ad ilin akk medden di lferḥ ar atmaten-is xaṭi ? D ayen ur iqebbel wul wala allaɣ